Voce Ventu

Voce Ventu hè un gruppu di cantu corsu criatu in u 1995 è cumpostu d'amichi da sempri: Saveriu Tavera, Federiccu Poggi, Éric Ressouche, Federiccu Sini è Andria Fazi, isciuti par a maiò parti di a "Scola di cantu" di Natali Luciani.'Ss'articulu pruveni in parti da l'articulu currispundenti di a wikipedia in francesu. Anthony Geronimi s'aghjunghjarà à u gruppu uni pochi di anni dopu a so criazioni.
Dopu à avè animatu i sirati di u cabaret aiaccinu " À u sonu di i chitarri" è essa si prudutti in numarosi loca à traversu a Corsica sana intarpritendu grandi classichi di a canzona corsa, u gruppu dicidi di passà à a criazioni. Ed hè tandu ch'isciarà l'album Rughju Di vita in u 2005 chì cunnusciarà un beddu successu. Hà suvitatu dopu da una magnifica avvintura incù u Giapponu è i scontri incù l'artisti di l'arcipelagu, chì darani locu à un album "Tessi Tessi " incù l'artista giappunesa Mieko Miyazaki è u viulunistu Emmanuel Solans, induv'eddi si mischiani i stili giappunesu è corsu. Un filmettu ducumintariu intitulatu "Quandu l'isuli si scontrani", rializatu da Samuel Lajus, ritraccia 'ss'avvintura. 
Dopu à essa statu assà attivu mentri circa 15 anni, u gruppu cunnusciarà un periudu di sonnu di uni pochi di anni prima di rimetta si à u travagliu in u 2015, di pocu strutturatu è incù u scopu di priparà i 20 anni di u gruppu. À i ghjorna d'oghji, ci sò 7 cantadori è 7 musicanti in u gruppu.

 Discugrafia 
 2005 : Rughju Di Vita
 2010 : Tessi Tessi (Scontru Corsica-Giappone cù Mieko Miyazaki)
 2010 : Di Culori È Di Sonnii
 2016 : Ci Serà Sempre Un Cantu
 2021 : À U Ritimu Di E Sperenze

Liami
 u situ di Voce Ventu

 Noti 

Categoria:Gruppu di cantu di Corsica